Undersøgelse afslører en voldsom stigning frem mod år 2020

Ny rapport fra Statens Institut for Folkesundhed peger på en alarmerende stigning i antallet af danskere samt astma og allergi. Antallet af danskere med astma og allergi er op katastrofekurs. Kurven er stærkt stigende, og intet tyder på, at det stopper. Tværtimod. Det viser en ny rapport fra Statens Institut for Folkesundhed. Den opgør tallet af danskere med allergi til at stige med 796.000 personer fra 2005 til 2020. Det betyder, at ca. 1.695.000 danskere har allergi i 2020 mod 899.000 i 2005. Samtidigt forventer Statens Institut for Folkesundhed at 433.000 danskere vil have astma mod 277.000 i 2005. Alarmerende tal - Tallene er alarmerende, og der skal gøres en ekstraordinær indsats. Ganske vist er tallene usikre, men det kan lige så godt være til det værre som til det bedre. Det afgørende er, at vi handler nu, fastslår Thorkil Kjær, direktør i Astma-Allergi. Tallene får derfor Astma-Allergi Forbundet til at sætte yderligere skub i et igangværende initiativ, der skal sikre sundhedsfremmende arbejde lokalt i kommunerne. Tallene for Nordjylland Astma-Allergi Forbundets beregning viser, at i 2020 vil Aalborg kommune have 52.800 allergikere og 13,550 astmatikere. Efter Aalborg følger Hjørring med 18.000 allergikere og 4.600 astmatikere. Frederikshavn vil have 17.600/4.500, Jammerbugt 10.500/2750, Mariagerfjord 11.200/2.850, Morsø 5.950/1.525, Rebild 7.300/1.950, Thisted 12.550/3.200, Vesthimmerland 10.350/2.650 og endelig Læsø med 550/140.